תכנית לילדים בטלוויזיית חמאס: ילדים של מחבלת מתאבדת צופים בשחזור של מות אימם - פרסומי PMW
תכנית לילדים בטלוויזיית חמאס: ילדים של מחבלת מתאבדת צופים בשחזור של מות אימם
מאת איתמר מרכוס ונאן ז'אק זילברדריק
תכנית לילדים בטלוויזיית חמאס:
איתמר מרכוס ונאן ז'אק זילברדריק
תכנית הילדים הפופולארית 'חלוצי המחר' המשודרת בערוץ 'אל-אקצא' של חמאס הפיקה משדר מיוחד שאליו הוזמנו שני ילדים קטנים של מחבלת מתאבדת לצפות בשחזור של פיגוע ההתאבדות של אימם. המחבלת, רים ריאשי, רצחה ארבעה ישראלים בפיגוע בשנת 2004.
נאסור, בובת-הדוב המככב בתכנית, מציג את ילדיה של רים ריאשי בפני הילדים באולפן:
"[האורחים שלנו הם] ילדי השהידה רים ריאשי."
לאחר מכן הילדים של ריאשי, דוחא ומוחמד, צופים ביחד עם הילדים האחרים שהוזמנו לאולפן, בוידאו-קליפ המשחזר באופן דרמטי את ההכנות לפיגוע, ואת הפיגוע עצמו בו התאבדה אמם. בזמן שידור הקליפ, המצלמה באולפן מתמקדת מעת לעת בפניהם של שני ילדיה של ריאשי, כשהם צופים בסרטון המשחזר את פיגוע ההתאבדות.
מופיעה שחקנית המייצגת את רים ריאשי, כשהיא מכינה חגורת נפץ בנוכחות הילדה המשחקת את בתה. הילדה הולכת אחרי האם ושרה לה:
"אמא, מה את נושאת בחיקך במקומי, צעצוע או מתנה בשבילי?"
האם ריאשי אינה עונה ולאחר מכן היא עוזבת את הבית כשהילדה שרה:
"שובי מהר, אמי!"
אחר כך הילדה-שחקנית נראית כשהיא צופה בחדשות בטלוויזיה ורואה את הדיווח על מות אימה בפיגוע. אז היא שרה לאמה:
"במקום [לשאת] אותי החזקת פצצה בזרועותייך. רק כעת הבנתי מה יקר יותר מאיתנו."
בזמן שהילדה-שחקנית אומרת את המלים האלו בסרטון, המצלמה באולפן עוברת לתצלום תקריב של פני בנה של ריאשי, כשהוא צופה בסרטון המשחזר את מות אמו. לאחר מכן התמונה חוזרת לסרטון, שבו רואים את ריאשי מתעמתת עם חיילים ישראליים, ורגע לאחר מכן כולם נעלמים בהתפוצצות גדולה
לפני ששידור הסרטון מסתיים, המצלמה חוזרת אל הילדים באולפן. מנחת התכנית, נערה בשם סראא', מסכמת את הצפייה בוידאו:
"אלה הילדים של השהידה, לוחמת הג'יהאד הגיבורה, אשר הקריבה הכל למען מולדתה. היא לא התייחסה [לילדיה] בשרה ודמה, ולמענם היא הקריבה [את חייה] לאללה... אנו אומרים לכובש שאנחנו נמשיך בדרכה של השהידה, לוחמת הגי'האד רים ריאשי, עד לשחרור המולדת מידיך הגוזלות."
[ערוץ אל-אקצא (חמאס), 03/07/2009]
הערה של מכון "מבט לתקשורת פלסטינית": בסרטון הוידאו השלם, בתה של ריאשי מבטיחה ללכת בדרכה של אימה, והסרטון מסתיים כשהילדה פותחת את המגירה של אימה ומוציאה ממנה מקל-נפץ. הסרטון המלא משודר בטלוויזיית החמאס באופן סדיר בין השנים 2007 - 2009.
לצפייה בסרטון המלא, לחץ כאן.
לפני שנתיים, טלוויזיית החמאס שידרה ראיון עם שני ילדיה של המחבלת המתאבדת רים ריאשי, על המעשה שעשתה אימם, ודנו איתם בשאלה כמה יהודים הרגה אימם
לצפייה בראיון עם ילדיה של ריאשי, לחץ כאן.
להלן תמליל הראיון משנת 2007 עם ילדיה של ריאשי בטלוויזיית חמאס:
מנחה: "נעבור אל בניה של השהידה לוחמת הגי'האד, רים ריאשי [אמם של] דוחא ומוחמד.
דוחא, את אוהבת את אמא, לאיפה היא הלכה?"
דוחא: "לגן העדן."
מנחה: "מה אמא עשתה?"
דוחא: "נפלה כשהידה."
מנחה: "היא הרגה יהודים, נכון? כמה היא הרגה, מוחמד? כמה?"
מוחמד: "מה?"
מנחה: "כמה יהודים אמא הרגה?"
מוחמד: "חמישה."
[טלוויזיית אל-אקצא (חמאס), 08/03/2009]